’n Ykboson (Engels: gauge boson) is in deeltjiefisika ’n boson wat dien as draer van een van die basiese natuurkragte. Elementêre deeltjies oefen kragte op mekaar uit deur die uitruiling van ykbosone, meestal as virtuele deeltjies. Hulle kry hul naam van die teorieë wat dié kragte beskryf, bekend as die ykteorieë; die ykbosone is die kwantums van die ykveld. Die Standaardmodel bevat drie soorte ykbosone: fotone (vir die elektromagnetiese wisselwerking), W- en Z-bosone (vir die swak wisselwerking), gluone (vir die sterk wisselwerking). Hierdie artikel is vertaal uit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.